wickkiey/tamil-wikipedia-chunked huggingface dataset:
# சாம்பல் ரீபாக்

## இனப்பெருக்கமும், நடத்தையும்

சாம்பல் ரீபாக் மான்கள் தங்கள் பிராந்தியத்தின் எல்லையை சிறுநீர் கழித்தல், மலம் கழித்தல் ஆகியவற்றின் மூலம் வறையைறைக்கின்றன. நிமிர்ந்த தோரணையில் நிற்பது அல்லது நடப்பது மற்றும் கண்காணிப்பது ஆகியவற்றின் மூலம் அதன் பிரதேசத்தை பராமரிக்கிறன. இனப்பெருக்க காலத்தில் ஆண் மான்கள் மிகவும் ஆக்ரோசமாக மாறுகின்றன. சாம்பல் ரீபாக் மான்கள் பொதுவாக ஒரு ஆண் மானின் தலைமையில் 15 பெண் மான்கள் மற்றும் குட்டிகளைக் கொண்ட மந்தையாக உள்ளது. எனவே இந்த இனத்தின் ஆண் மான் பலமனைவிகளைக் கொண்டதாக உள்ளது . சாம்பல் ராபாக் மான்கள் பருவகாலங்களில் இனப்பெருக்கம் செய்யும் இனச்சேர்க்கை சனவரி மற்றும் ஏப்ரல் மாதங்களுக்கு இடையில் நடைபெறுகிறது. பெண் மான்கள் சுமார் ஏழு மாதங்கள் கர்ப்பமாக இருந்து, வசந்த காலத்தின் பிற்பகுதியிலும் கோடைகாலத்திலும் ( தெற்கு அரைக்கோளத்தில் நவம்பர் முதல் சனவரி வரை) ஒரு கன்றை ஈனும்.  
இந்த இனம் தான் உண்ணும் உணவில் இருந்தே தனக்கு தேவையான நீர் சத்தைப் பெறுகிறது. எனவே இவை நீர் நிலைகளிலிருந்து வெகு தொலைவில் உள்ள உணவு ஆதாரங்களையும் பயன்படுத்த இயலும்.
# சாம்பல் ரீபாக்

## பாதுகாப்பு நிலை

சாம்பல் ரீபாக் அச்சுறு நிலையை அண்மித்தத்த நிலையில் உள்ளதாக பட்டியலிடப்பட்டுள்ளது. இவற்றின் எண்ணிக்கை பாதுகாக்கப்பட்ட பகுதிகளில் குறைந்தது 2,000 என்றும், பாதுகாப்பற்ற பகுதிகளில் 18,000 என்று இருக்கலாம் எனவும் மதிப்பிடப்பட்டுள்ளது. இந்த இனங்கள் வாழும் பகுதியில் விரிவாக கணக்கெடுக்கப்படாதது அல்லது மதிப்பீடுகள் கிடைக்காத காரணங்களால் இவற்றின் எண்ணிக்கை குறித்த நிச்சயமற்ற தன்மை உள்ளது.
# சாம்பல் ரீபாக்

## சமகால கலாச்சாரத்தில்

*ரீபாக்* என்ற இந்த மான் இனத்தின் ஆஃப்ரிகான்ஸ் மொழி பெயரை பிரித்தானிய-அமெரிக்க விளையாட்டு ஆடை தயாரிப்பு நிறுவனமான ரீபொக்<nowiki/>குக்கு இடப்பட்டது. 1958 ஆம் ஆண்டில், ரீபொக் நிறுவனர் ஜோசப் வில்லியம் ஃபாஸ்டர் *US Webster's New School and Office Dictionary* இல் இந்தப் பெயரைக் கண்டறிந்தார்.
# ஜொகூர் மாநில சட்டமன்றம்

**ஜொகூர் மாநில சட்டமன்றம்** அல்லது **ஜொகூர் சட்டப் பேரவை** (மலாய்: *Dewan Negeri Johor*; ஆங்கிலம்: *Johor State Legislative Assembly*; சீனம்: 吉打州议会) என்பது மலேசியா, ஜொகூர் மாநிலத்தின் சட்டப் பேரவையாகும்.  
மலேசியாவின் 13 மாநிலங்களில் ஒன்றான ஜொகூர் மாநிலத்தில், சட்டங்களை இயற்றும் அல்லது சட்டங்களைத் திருத்தும் அவையாகும். ஜொகூர் மாநில சட்டமன்றம் 56 உறுப்பினர்களைக் கொண்டுள்ளது.  
ஜொகூர், ஜொகூர் பாரு மாவட்டம், கோத்தா இசுகந்தர், (*Kota Iskandar*) இசுகந்தர் புத்திரியில் (*Iskandar Puteri*) உள்ள சுல்தான் இஸ்மாயில் கட்டிடம் (*Sultan Ismail Building*); வளாகத்தில் ஜொகூர் மாநிலப் பேரவை கூடுகிறது.
# ஜொகூர் மாநில சட்டமன்றம்

## பொது

ஜொகூர் மாநில சட்டமன்றம் ஜொகூர் மாநிலத்திற்குப் பொருத்தமான சட்டங்களை இயற்றுகிறது. ஒரு வருடத்திற்கு குறைந்த பட்சம் மூன்று அமர்வுகளை நடத்த வேண்டும். ஒவ்வோர் ஆண்டும் மார்ச் மற்றும் அக்டோபர் மாத இறுதியில் அல்லது நவம்பர் மாதத் தொடக்கத்தில் மாநில வரவு செலவு கணக்கைத் தாக்கல் செய்ய வேண்டும்.  
ஜொகூர் மாநில சட்டமன்றம் ஒரு நாடாளுமன்றத்தைப் போல இயங்குகிறது. ஜொகூர் மாநில சட்டமன்றம், ஜொகூர் மாநிலம் தொடர்பான சட்டங்களை நிறைவேற்றுகிறது. அதன் உறுப்பினர்கள் பொதுத் தேர்தல் அல்லது இடைத் தேர்தல் மூலமாகத் தேர்ந்தெடுக்கப் படுகின்றனர்.
# ஜொகூர் மாநில சட்டமன்றம்

## பொது

### சட்டமன்ற உறுப்பினர் உரிமை

மலேசிய அரசியலமைப்பு சட்டத்தின் கீழ், பொதுப் புகார்கள் போன்ற தற்போதைய பிரச்சனைகளைச் சுதந்திரமாக விவாதிக்கச் சட்டமன்ற உறுப்பினர்களுக்கு உரிமைகள் வழங்கப்பட்டு உள்ளன.  
நிதி விசயங்களில், மாநில அரசாங்கத்திற்கு நிதி வழங்குவதற்கு மாநிலச் சட்டமன்றம் ஒப்புதல் அளிக்கிறது; மற்றும் வரி செலுத்துவோர் நலன் கருதி, அந்த நிதி ஒதுக்கீடு முறையாகச் செலவிடப் படுவதையும் உறுதி செய்கிறது.  
ஒரு சட்டமன்ற உறுப்பினரின் பதவிக் காலம் ஐந்து ஆண்டுகள் ஆகும். ஒவ்வோர் ஐந்தாண்டுகளுக்கும் ஒரு முறை ஜொகூர் சட்டமன்றம் கலைக்கப்பட வேண்டும்.
# ஜொகூர் மாநில சட்டமன்றம்

## பொது

### சபாநாயகர் தலைமை

ஜொகூர் மாநில சட்டமன்றக் கூட்டங்களுக்கு சபாநாயகர் (*Speaker*) தலைமை தாங்குகிறார். தவிர விவாதங்களின் போது ஒழுங்கை உறுதிப் படுத்துகிறார். தற்போதைய சபாநாயகர் புவாட் சர்காசி (*Mohd Puad Zarkashi*).  
சட்டமன்றத்தில் பெரும்பான்மை ஆதரவைப் பெற்ற கட்சி அல்லது கூட்டணி முதலமைச்சர் தலைமையில் மாநில அரசாங்கத்தை அமைக்கிறது. பின்னர் அவர் மாநிலச் செயற்குழுவை (*Majlis Mesyuarat Kerajaan*) நியமிக்கிறார்.
# ஜொகூர் மாநில சட்டமன்றம்

## ஜொகூர் வரலாறு

ஜொகூர் எனும் சொல் ‘சவுகர்’ (*Jauhar*) எனும் அரபுச் சொல்லில் இருந்து வந்தது. சவுகர் என்றால் மதிப்புமிக்க இரத்தினக்கல் என்று பொருள்படும். ஒரு காலக் கட்டத்தில் இங்கு இரத்தினக் கற்கள் நிறைய கிடைத்தன. அதனால், அங்கு வாழ்ந்த மலாய்க்காரர்கள் அந்த இடத்திற்கு ஜொகூர் என்று பெயர் வைத்தனர்.  
அதற்கு முன்னர் மூவார் ஆற்றில் இருந்து சிங்கப்பூர் தீவு வரையிலான நிலப் பகுதியை 'உசோங் தானா' (*Ujong Tanah*) என்று அழைத்தனர். உசோங் தானா என்றால் நிலத்தின் முனை என்று பொருள். சொகூருக்கு இன்னும் ஒரு சிறப்பு உள்ளது. ஆசியக் கண்ட நிலப் பகுதியின் தெற்கே மிகத் தொலைவில் அமைந்த முனை ஜொகூரில் தான் உள்ளது.
# ஜொகூர் மாநில சட்டமன்றம்

## ஜொகூர் வரலாறு

### அலாவுதீன் ரியாட் சா II

16-ஆம் நூற்றாண்டின் தொடக்கத்தில், ஜொகூர் சுல்தானகம் உருவாக்கம் பெற்றது. அந்தச் சுல்தானகத்தை உருவாகியவர் அலாவுதீன் ரியாட் ஷா II. இவர் மலாக்கா சுல்தான்களில் ஆகக் கடைசியாக மலாக்காவை ஆட்சி செய்த சுல்தான் மகமுட் ஷா என்பவரின் புதல்வர் ஆவார்.  
மலாக்காவைப் போர்த்துகீசியர்கள் கைப்பற்றியதும் அவர்களிடம் இருந்து தப்பிக்க சுல்தான் மகமுட் ஷா அங்கிருந்து ஜொகூருக்கு இடம் பெயர்ந்தார். மலாக்கா பேரரசுவிற்குப் பின்னர் உருவாக்கம் பெற்ற இரு வாரிசு அரசுகளில் ஜொகூர் சுல்தானகம் ஒன்றாகும். மற்றொரு வாரிசு பேராக் சுல்தானகம் ஆகும்.
# ஜொகூர் மாநில சட்டமன்றம்

## ஜொகூர் வரலாறு

### முசபர் சா

பேராக் சுல்தானகத்தைச் சுல்தான் முகமட் ஷாவின் மற்றொரு புதல்வரான சுல்தான் முசபர் ஷா உருவாக்கினார். அலாவுதீன் ரியாட் ஷா II உருவாக்கிய ஜொகூர் சுல்தானகம், போர்த்துகீசியர்களுக்கு ஓர் அச்சுறுத்தலாகவே இருந்து வந்தது. ஜொகூர் சுல்தானகம் அதன் ஆட்சியின் உச்சத்தில் இருந்த போது பகாங், இந்தோனேசியாவின் ரியாவு தீவுகள், சுமத்திராவின் ஒரு பகுதி போன்ற இடங்கள் அதன் ஆளுமையின் கீழ் இருந்தன.  
வட சுமத்திராவை ஆட்சி செய்த அச்சே அரசு, மலாக்காவை ஆட்சி செய்த போர்த்துகீசிய அரசு போன்ற அப்போதைய அரசுகளுடன் நீண்ட கால சண்டை சச்சரவுகளில் ஜொகூர் அரசு ஈடுபட வேண்டிய நிலைமையும் இருந்து வந்தது. இந்தக் காலக் கட்டங்களில் நட்பு மலாய் மாநிலங்களும், டச்சுக்காரர்களும் ஜொகூர் சுல்தானகத்துடன் தோழமை பாராட்டி வந்தனர்.
# ஜொகூர் மாநில சட்டமன்றம்

## ஜொகூர் வரலாறு

### போர்த்துகீசியர்களுக்கு அச்சுறுத்தல்

அலாவுதீன் ரியாட் ஷா II உருவாக்கிய ஜொகூர் சுல்தானகம், போர்த்துகீசியர்களுக்கு ஓர் அச்சுறுத்தலாகவே இருந்து வந்தது. ஜொகூர் சுல்தானகம் தனது ஆட்சியின் உச்சத்தில் இருந்த போது பகாங், இந்தோனேசியாவின் ரியாவு தீவுகள், சுமத்திராவின் ஒரு பகுதி போன்றவை அதன் ஆளுமையின் கீழ் இருந்தன.  
1641-ஆம் ஆண்டு ஜொகூர் அரசின் உதவியுடன் டச்சுக்காரர்கள் மலாக்காவைக் கைப்பற்றினர். அதன் பின்னர் ஜொகூர் அரசு மலர்ச்சி பெற்ற வணிகத் தளமாகப் புகழ் பெற்றது. இருப்பினும் 17-ஆம் 18-ஆம் நூற்றாண்டுகளில் அடுத்தடுத்து ஏற்பட்ட உள்நாட்டு விரிசல்களினால் ஜொகூர் அரசின் மேலாண்மை மங்கிப் போனது.
# ஜொகூர் மாநில சட்டமன்றம்

## ஜொகூர் வரலாறு

### தெமாங்கோங் டத்தோ இபுராகிம்

18-ஆம் நூற்றாண்டில், சுலாவாசியைச் சேர்ந்த பூகிஸ்காரர்களும், சுமத்திராவைச் சேர்ந்த மினாங்கபாவு மக்களும் ஜொகூர்-ரியாவ் பேரரசின் அரசியல் ஆற்றல்களைக் கட்டுப்படுத்தி வந்தனர். 1855-இல் சிங்கப்பூரை ஆட்சி செய்த பிரித்தானியர்களுக்கும் ஜொகூர் மாநிலத்தின் சுல்தான் அலிக்கும் இடையே ஓர் ஒப்பந்தம் (*Anglo-Johor Treaty*) செய்து கொள்ளப்பட்டது.  
அந்த ஒப்பந்தத்தின்படி ஜொகூர் அரசு, டத்தோ தெமாங்கோங் (*Temenggong*) டத்தோ இபுராகிமிடம் ஒப்படைக்கப் பட்டது. டத்தோ தெமாங்கோங் டத்தோ இபுராகிம், ஜொகூர் மாநிலத்தின் தென்பகுதியில் தஞ்சோங் புத்திரி எனும் ஒரு புதிய நகரத்தை உருவாக்கினார்.  
இந்த நகரம் தான் இப்போதைய ஜொகூர் பாரு ஆகும். தெமாங்கோங் டத்தோ இபுராகிமிற்குப் பின்னர் அவருடைய புதல்வர் டத்தோ தேமாங்கோங் அபு பாக்கார் (*Sultan Sir Abu Bakar*) ஜொகூர் சுல்தானகத்தின் அரியணையில் அமர்ந்தார்.
# ஜொகூர் மாநில சட்டமன்றம்

## ஜொகூர் வரலாறு

### சுல்தான் அபு பாக்கார்

இங்கிலாந்தின் விக்டோரியா மகாராணியார் அவருக்கு ஸ்ரீ மகாராசா ஜொகூர் எனும் சிறப்புப் பெயரை வழங்கினார். சுல்தான் அபு பாக்கார் ஜொகூர் மாநிலத்திற்கு ஒரு புதிய அரசியலமைப்பை உருவாக்கிக் கொடுத்தார். பிரித்தானிய பாணியிலான ஓர் அரசியல் நிர்வாகத்தை ஏற்படுத்தினார். எதிர்கால சுல்தான்களுக்காக ஓர் அதிகாரத்துவ அரண்மனையையும் கட்டினார்.
# ஜொகூர் மாநில சட்டமன்றம்

## அரசாங்கமும் அரசியலும்

அரசியல் சாசனப் படி சுல்தான் தான் மாநிலத்தை ஆட்சி செய்பவராகும். அவருடைய ஆளுமைத் தகுதி பாரம்பரிய மரபு வழியாக வருகின்றது. ஆயுள் காலம் வரை அவர் ஆட்சி செய்வார். மாநிலத்தில் இசுலாம் சமயத்தின் தலைவராகவும் இவர் செயல் படுகின்றார்.  
ஜொகூர் மாநிலத்தில் இப்போது சுல்தான் இப்ராகிம் இஸ்மாயில் (*Sultan Ibrahim Ismail of Johor*) என்பவர் சுல்தானாக இருக்கின்றார். இவர் 2010-ஆம் ஆண்டில் இருந்து சுல்தானாக அரச பணி செய்து வருகிறார்.  
மாநிலச் செயலாட்சி மன்றம் (*State Executive Council*) சுல்தானைத் தலைவராகக் கொண்டு செயல் பட்டு வருகின்றது. அரசாங்க நிர்வாகச் சேவைத் தலைவராக இருப்பவர் மாநில முதலமைச்சர். இவரை மந்திரி பெசார் (*Menteri Besar*) என்று அழைக்கிறார்கள். இவருக்கு உதவியாகப் பதின்மர் மாநிலச் செயலாட்சி உறுப்பினர்களாக உள்ளனர். இவர்கள் அனைவரும் மாநில அமைச்சர்கள் ஆவர்.  
இவர்கள் மாநிலச் சட்டசபையில் இருந்து தேர்வு செய்யப் படுகின்றார்கள். மாநில முதலமைச்சரையும் மாநிலச் செயலாட்சி உறுப்பினர்களையும் சுல்தான் நியமனம் செய்கின்றார்.
# ஜொகூர் மாநில சட்டமன்றம்

## தற்போதைய ஜொகூர் சட்டமன்றம் (2022)

| **அரசு** | **நம்பிக்கை ஆதரவு** | **எதிரணி** |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **பாரிசான்** | **பாக்காத்தான்** | **பெரிக்காத்தான்** |  |  |  |  |  |  |  |
| **40** | **13** | **3** |  |  |  |  |  |  |  |
| - | **33** | **4** | **3** | **10** | **1** | **1** | **1** | **2** | **1** |
| **அம்னோ** | **மசீச** | **மஇகா** | **ஜசெக** | **அமாணா** | **பிகேஆர்** | **மூடா** | **பெர்சத்து** | **பாஸ்** | } |
# பற்பசை குழாய் கோட்பாடு

**பற்பசை குழாய் கோட்பாடு** (*Toothpaste tube theory*) என்பது ஒரு ஜோகுலர் உருவகமாகும். இது ஒரு பற்பசை குழாயை அழுத்தும் போது, பற்பசை வெளியே வருவது போல், அதிகரிக்கும் அழுத்தம் இறுதியில் ஒருவித வெளியீட்டைக் கட்டாயப்படுத்துகிறது. இது சமூக மற்றும் அரசியல் நடத்தை மற்றும் குறுகிய கருத்துக்களை உள்ளடக்கிய உறவுகளை விளக்கப் பயன்படுகிறது.
# பற்பசை குழாய் கோட்பாடு

## கோட்பாட்டின் பயன்பாடுகள்

நிர்வாகச் சட்டத்தில், பற்பசை குழாய் கோட்பாடு மாறுதல்களின் சிக்கல்களை விவரிக்கிறது. உதாரணமாக, விருப்புரிமை அல்லது பொறுப்புக்கூறல் வேறு ஒருவரிடம் மாற்றப்படும் இது வெளிப்படுகிறது. பைரன்சு வி. எல்சிஐ தொடர்பு பொறுப்பு நிர்வாக மேல்முறையீட்டு வழக்கில் நீதிமன்றம் பற்பசை குழாய் கோட்பாட்டின் ஒரு உருவாக்கத்தை நிராகரித்தது.  
தொழிலாளர் சட்டத்தில், பற்பசை குழாய் கோட்பாடு என்பது முதலாளி மற்றும் பணியாளர் உறவுகள் எப்போதும் அழுத்தத்தின் கீழ் இருப்பதைக் குறிக்கிறது.  
பொருளாதாரத்தில், பற்பசை குழாய் கோட்பாடு ஏற்றுமதிக்குப் பயன்படுத்தப்படலாம். இந்த முறைப்படுத்தலின் கீழ், நாட்டின் தேவை அதிகரிக்கும் போது, ஏற்றுமதிகள் தவிர்க்கப்படுகிறது.
# பற்பசை குழாய் கோட்பாடு

## பிற சூத்திரங்கள்

பற்பசை குழாய் கோட்பாட்டின் சில பதிப்புகள் பயன்பாட்டு வருவாய் குறைவைக் கவனிக்கின்றன.
# பபூல்

**பபூல்** (*Babool*) என்பது 1987-ல் *பால்சாரா கைச்ஜீன்* எனும் நிறுவனத்தால் இந்தியாவில் அறிமுகப்படுத்தப்பட்ட ஒரு பற்பசை தயாரிப்பு ஆகும். இது கருவேலம் மரத்தின் பட்டையிலிருந்து தயாரிக்கப்படுகிறது. கருவேலம் மரத்தின் பட்டையிலிருந்து தயாரிக்கப்படும் பொடியானது பாரம்பரியமாக இந்தியாவில் பற்களைச் சுத்தம் செய்யப் பயன்படுத்தப்படுகிறது. இந்த வணிக தயாரிப்பானது "பபூல் பபூல் பைசா வசூல்" என்ற கோஷத்துடன் மலிவான பற்பசையாக நிலைநிறுத்தப்பட்டது. பபூல் பல்சராவின் மிகப்பெரிய வணிகத் தயாரிப்பாக இருந்தபோது, 2002ஆம் ஆண்டில் "பபூலைப் பயன்படுத்திச் சிறந்த நாளை தொடங்குங்கள்" என்ற சொற்றொடருடன் மீண்டும் தொடங்கப்பட்டது. 2007ஆம் ஆண்டு நிலவரப்படி, பபூல் வணிகத்தின் மதிப்பு ஆகும்.
# பபூல்

## மேலும் பார்க்கவும்

- பற்பசை பிராண்டுகளின் பட்டியல்
- வாய்வழி சுகாதாரம் மற்றும் பல் கட்டுரைகளின் அட்டவணை
# யோக-குண்டலினி உபநிடதம்

**யோக-குண்டலினி உபநிடதம்** (*Yoga-kundalini Upanishad)* ( சமசுகிருதம் : योगकुण उपनिषत ) சமசுகிருதத்தில் எழுதப்பட்ட இது 20 யோக உபநிடதங்களில் ஒன்றாகும். மேலும் கிருஷ்ண யசுர் வேதத்துடன் இணைக்கப்பட்ட 32 உபநிடதங்களில் ஒன்றாகும். இராமனால் அனுமனுக்குக் கூறப்பட்ட முக்திகா நியதியில், இது 108 உபநிடதங்களின் தொகுப்பில் 86 வது இடத்தில் பட்டியலிடப்பட்டுள்ளது..  
இது குண்டலினி யோகத்தின் விளக்கத்துடன் தொடர்புடைய மிகவும் குறிப்பிடத்தக்க உரையாகும். இது ஹத யோகம் மற்றும் லம்பிகா யோகத்தைப் பற்றி விவரிக்கிறது. கடைசி அத்தியாயம் முதன்மையாக சுய அறிவு, ஆன்மா, பிரம்மம் மற்றும் வாழும் விடுதலை பற்றிய தேடலைப் பற்றியது. இது இந்து மதத்தின் சக்தி பாரம்பரியத் தாந்திரீகத்தைப் பற்றிய ஒரு முக்கியமான உரையாகும். மேலும் குண்டலினி யோகக் கலை பற்றிய மிக முக்கியமான நூல்களில் ஒன்றாகவும் கருதப்படுகிறது.  
"மரத்தடிகளில் பற்றவைக்கும் நெருப்பு எரியாமல் எழுவது போல யோகப் பயிற்சி இல்லாமல், அறிவின் ஒளியை ஏற்றிவிட முடியாது" என உரை கூறுகிறது. சித்தம், அல்லது மனம், சம்ஸ்காரங்கள் மற்றும் வசனங்களுக்கு (நடத்தை போக்குகள்) ஆதாரமாகவும், பிராணனின் விளைவுகளாகவும் உரையில் விளக்கப்பட்டுள்ளது.. பிராணனைப் பற்றி அறிந்துகொள்வதற்கும் கட்டுப்படுத்துவதற்கும் யோகா நுட்பங்கள் உபநிடதத்தில் விரிவாகக் கூறப்பட்டுள்ளன. இந்த நுட்பங்களில் மிதகாரம் (மிதமான, சமச்சீர் ஊட்டச்சத்து), ஆசனம், உள் சக்தியை எழுப்புதல் ஆகியவை யோகினியின் குண்டலினியைத் தூண்டுவதற்கான வழிமுறையாக வலியுறுத்தப்படுகின்றன.
# யோக-குண்டலினி உபநிடதம்

## சொற்பிறப்பியல்

குண்டலினி,என்பதற்கு "ஒவ்வொரு நபரிடமும் இருக்கும் மறைந்திருக்கும் ஆன்மீக சக்தி" என *ஜேம்ஸ் லோக்டெஃபெல்ட்* விளக்கம் கூறுகிறார். இது தாந்தீர்கத்தில் ஒரு அடிப்படைக் கருத்தாகும். மேலும் ஒவ்வொரு நபரிடமும் பொதுவாக செயலற்ற நிலையில் இருக்கும் சக்தியின் ஒரு அம்சத்தைக் குறிக்கிறது. 11 ஆம் நூற்றாண்டின் யோகியான கோரக்நாத் போன்ற சித்த யோகிகளால் கற்பிக்கப்பட்ட யோக-குண்டலினி உரை, பல பிற்கால யோக உபநிடதங்களைப் போலவே, யோகக் கருத்துக்கள் மற்றும் முறைகளைக் கையாள்கிறது என்று பானர்ஜி கூறுகிறார்.
# யோக-குண்டலினி உபநிடதம்

## கட்டமைப்பு

மொத்தம் 171 வசனங்களைக் கொண்ட மூன்று அத்தியாயங்களாகக் கட்டமைக்கப்பட்ட வசனத்தில் உரை அமைக்கப்பட்டுள்ளது. முதல் அத்தியாயத்தில் 87 வசனங்கள் உள்ளன. மேலும் யோகப் பயிற்சி பற்றி விவாதிக்கிறது. 49 வசனங்களைக் கொண்ட இரண்டாவது அத்தியாயம் கேகாரி (சமஸ்கிருதம்: खेचरि) அறிவைப் பற்றி விவாதிக்கிறது. கடைசி அத்தியாயம் 35 வசனங்களைக் கொண்டுள்ளது. மேலும் ஆன்மா, பிரம்மம், தியானம் மற்றும் வாழும் விடுதலை பற்றி விவாதிக்கிறது.
# யோக-குண்டலினி உபநிடதம்

## இதனையும் பார்க்கவும்

- குண்டலினி யோகம்
- யோக வசிட்ட உபநிடதம்
- யோகதத்துவ உபநிடதம்
- யோகி
# கூடூர் சட்டமன்றத் தொகுதி

**கூடூர் சட்டமன்றத் தொகுதி** (*Gudur Assembly constituency*) என்பது இந்தியாவின் ஆந்திரப் பிரதேச சட்டப் பேரவையின் தொகுதிகளுள் ஒன்றாகும். இத்தொகுதியானது பட்டியல் சாதியினருக்காக ஒதுக்கப்பட்ட தொகுதியாகும். திருப்பதி மாவட்டத்தில் உள்ள 7 சட்டமன்றத் தொகுதிகளில் இதுவும் ஒன்று.  
ஒய். எசு. ஆர். காங்கிரசு கட்சியின் வரபிரசாத் ராவ் வெலகபள்ளி இந்த தொகுதியில் தற்போதைய சட்டமன்ற உறுப்பினர் ஆவார்.
# கூடூர் சட்டமன்றத் தொகுதி

## கண்ணோட்டம்

இது நெல்லூர் மாவட்டத்தில் உள்ள சர்வபள்ளி, சூலூர்பேட்டை, வெங்கடகிரி மற்றும் சித்தூர் மாவட்டத்தில் திருப்பதி, ஸ்ரீகாளஹஸ்தி, சத்தியவேடு ஆகிய ஆறு சட்டப்பேரவைத் தொகுதிகளுடன் திருப்பதி மக்களவைத் தொகுதியின் ஒரு பகுதியாகும்.
# கூடூர் சட்டமன்றத் தொகுதி

## மண்டலங்கள்

**வகாடு**  
| சித்தாமூர் | } |
| --- | --- |
# கூடூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 1952 | பெளட்டி கோபாலகிருஷ்ண ரெட்டி | இதேகா |
| 1955 |  |  |
| 1962 |  |  |
| 1967 | வி.இராமச்சந்திர ரெட்டி | சுயேச்சை |
| 1972 | சீனிவாசலு ரெட்டி நல்லபரெட்டி | சுயேச்சை |
| 1978 | பத்ரா பிரகாச ராவ் | இந்திய தேசிய காங்கிரசு (இ) |
| 1983 | ஓகி மஸ்தானையா | சுயேச்சை |
| 1985 | பல்லி துர்கா பிரசாத் ராவ் | தெலுங்கு தேசம் |
| 1989 | பத்ரா பிரகாச ராவ் | இந்திய தேசிய காங்கிரசு |
| 1994 | பல்லி துர்கா பிரசாத் ராவ் | தெலுங்கு தேசம் |
| 1999 |  |  |
| 2004 | பத்ரா பிரகாச ராவ் | இந்திய தேசிய காங்கிரசு |
| 2009 | பல்லி துர்கா பிரசாத் ராவ் | தெலுங்கு தேசம் |
| 2014 | பாசிம் சுனில் குமார் | ஒய்.எசு.ஆர்.கா. |
| 2019 | வரபிரசாத் ராவ் வெலகப்பள்ளி | } |
# கோத்தா இசுகந்தர்

**கோத்தா இசுகந்தர்** (ஆங்கிலம்: *Kota Iskandar* அல்லது *Johor State New Administrative Centre* (**JSNAC**); மலாய்: *Kota Iskandar*; ஜாவி: كوتا إسكندر) என்பது மலேசியா, ஜொகூர், ஜொகூர் பாரு மாவட்டம், இசுகந்தர் புத்திரி மாநகர்ப் பகுதியில் அமைந்துள்ள நிர்வாக மையம் ஆகும்.  
ஜொகூர் மாநில சட்டமன்றம் இந்த நிர்வாக மையத்தில் இருந்து செயல்படுகிறது. இது இசுகந்தர் புத்திரி திட்டத்தின் (*Iskandar Puteri Project*) முதல் கட்டமாகும். இசுகந்தர் புத்திரி திட்டம் என்பது இசுகந்தர் மலேசியா (*Iskandar Malaysia*) பெரும் திட்டத்தின் ஒரு பகுதியாகும். இசுகந்தர் புத்திரி திட்டத்தைச் சகயா சவுகார் (*Cahaya Jauhar*) எனும் நிறுவனம் செயல்படுத்தி வருகிறது.
# கோத்தா இசுகந்தர்

## இசுகந்தர் மலேசியா

இசுகந்தர் மலேசியா அல்லது **இசுகந்தர் வளர்ச்சி மண்டலம்** (மலாய்: *Wilayah Pembangunan Iskandar*; ஆங்கிலம்: *Iskandar Malaysia* அல்லது *Iskandar Development Region* (**IDR**); என்பது மலேசியா, ஜொகூர் மாநிலத்தில் அமைந்துள்ள வளர்ச்சி மண்டலம் ஆகும். தெற்கு ஜொகூர் பொருளாதார வளர்ச்சி மண்டலம் *(South Johor Economic Region)* (சுருக்கம்: **SJER**) என்றும் அழைக்கப் படுகிறது.  
2006 நவம்பர் 6-ஆம் தேதி உருவாக்கப்பட்டது. இது மலேசியாவின் முதல் பொருளாதார வளர்ச்சி மண்டலம் ஆகும். பல பில்லியன் ரிங்கிட் முதலீடு செய்யப்பட்டு உள்ளது. உள்ளூர் மற்றும் தேசிய பொருளாதாரத்திற்குக் கணிசமான அளவிற்கு வளர்ச்சியை வழங்கும் வகையில் இந்தப் பொருளாதார மேம்பாட்டு மண்டலம் வடிவமைக்கப்பட்டு உள்ளது.
# கோத்தா இசுகந்தர்

## இசுகந்தர் மலேசியா

### இசுகந்தர் புத்திரி

இசுகந்தர் மலேசியா சுமார் 2,217 சதுர கிலோமீட்டர் பரப்பளவைக் கொண்டுள்ளது. இதில் ஜொகூர் பாரு, தெற்கு பொந்தியான், கூலாய், பாசீர் கூடாங் மற்றும் ஜொகூர் நிர்வாக மையம் அமைந்துள்ள இசுகந்தர் புத்திரி ஆகியவை அடங்கும்.  
கோத்தா இசுகந்தர் அதிகாரப் பூர்வமாக 19 ஏப்ரல் 2009-இல் சுல்தான் இசுகந்தரால் (*Sultan Iskandar*) தொடங்கப்பட்டது. அதே மாதத்தில், 2,200 அரசு ஊழியர்கள் புதிய வளாகத்திற்கு குடிபெயர்ந்தனர்; மற்றும் ஜொகூர் மாநில சட்டமன்றத்திற்கான முதல் அமர்வு, 2009 ஜூன் 19-ஆம் தேதி நடந்தது. பிப்ரவரி 2010-இல், பொது போக்குவரத்து இங்கு அறிமுகப்படுத்தப்பட்டது.
# சுபல உபநிடதம்

**சுபல உபநிடதம்** ( *Subala Upanishad* ) (सुबाल उपनिषत्) **சுபலோபநிஷத்** (सुबालोपनिषत्) என்றும் அழைக்கப்படும், இது சமசுகிருதத்தில் எழுதப்பட்ட ஒரு உபநிடதமாகும். சுக்ல யசுர்வேதத்துடன் இணைக்கப்பட்டுள்ள இது இந்து சமயத்தின் சாமான்ய உபநிடதங்களில் ஒன்றாக வகைப்படுத்தப்பட்டுள்ளது.  
சுபல உபநிடதமும், ஒப்பீட்டளவில் பழைய முத்கல உபநிடதமும் சேர்ந்து, இருக்கு வேதத்தின் புருஷ சூக்தத்தைப் பற்றி விவாதிக்கும் இரண்டு உபநிடதங்களாகும். இவை இரண்டும் நாராயணன் (விஷ்ணு) பிரம்மம் (உயர்ந்த உண்மை, உன்னதமானவர்) என்று வலியுறுத்துவதில் குறிப்பிடத்தக்கது.  
இந்த உரையின் கையெழுத்துப் பிரதிகளும் *சுபலோபநிஷத்* என்ற தலைப்பில் காணப்படுகின்றன. இராமன் அனுமனுக்கு சொல்லப்பட்டதாகக் கூறப்படும் முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது 30வது இடத்தில் பட்டியலிடப்பட்டுள்ளது.
# சுபல உபநிடதம்

## உள்ளடக்கம்

உபநிடதம் பதினாறு அத்தியாயங்களாக கட்டமைக்கப்பட்டுள்ளது. மேலும் அண்டவியல், உடலியல், உளவியல் மற்றும் மெட்டாபிசிக்ஸ் உள்ளிட்ட பல்வேறு தலைப்புகளைக் கையாள்கிறது.
# சுபல உபநிடதம்

## இதனையும் பார்க்கவும்

- ஆத்ம உபநிடதம்
- அத்வைதம்
- துவைதம்
- நிர்வாண உபநிடதம்
# ஊனா சட்டமன்றத் தொகுதி

**ஊனா சட்டமன்றத் தொகுதி** (*Una Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது ஊனா மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 44 ஆகும்.
# ஊனா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1967 | பிரகாஷ் சந்த் | சுயேச்சை |  |
| 1972 | பிரகாஷ் சந்த் | இந்திய தேசிய காங்கிரஸ் |  |
| 1977 | தேஷ் ராஜ் | ஜனதா கட்சி |  |
| 1982 | தேஷ் ராஜ் | பாரதிய ஜனதா கட்சி |  |
| 1985 | வீரேந்தர் கௌதம் | இந்திய தேசிய காங்கிரஸ் |  |
| 1990 | தேஷ் ராஜ் | பாரதிய ஜனதா கட்சி |  |
| 1993 | ஓ. பி. ரத்தன் | இந்திய தேசிய காங்கிரஸ் |  |
| 1998 | வீரேந்தர் கௌதம் | இந்திய தேசிய காங்கிரஸ் |  |
| 2003 | சத்பால் சிங் சாட்டி | பாரதிய ஜனதா கட்சி |  |
| 2007 | சத்பால் சிங் சாட்டி | பாரதிய ஜனதா கட்சி |  |
| 2012 | சத்பால் சிங் சாட்டி | பாரதிய ஜனதா கட்சி |  |
| 2017 | சத்பால் சிங் ரய்சாதா | இந்திய தேசிய காங்கிரஸ் |  |
| 2022 | சத்பால் சிங் சாட்டி | பாரதிய ஜனதா கட்சி | } |
# பல் மீளுருவாக்கம்

**பல் மீளுருவாக்கம்** (*Tooth regeneration*) என்பது இழையப் பொறியியல் மற்றும் குருத்தணு உயிரியல் துறையில் குருத்தணு அடிப்படையிலான மீளுருவாக்க மருத்துவ செயல்முறை ஆகும். இது சேதமடைந்த அல்லது இழந்த பற்களை தன்னொட்டு குருத்தணுவிலிருந்து மீண்டும் வளர்ப்பதன் மூலம் மாற்றுகிறது.  
புதிய உயிர் பொறியியல் முறையில் உருவாக்கப்படப் பற்களின் ஆதாரமாக, உடலக குருத்தணு சேகரிக்கப்பட்டு, தூண்டப்பட்ட பலதிற குருத்தணு செல்லாகத் தூண்டப்படுகின்றன. இவை நேரடியாகப் பல் மென் அடுக்கில் வைக்கப்படலாம் அல்லது புதிய பல்லின் வடிவத்தில் மீண்டும் உறிஞ்சக்கூடிய உயிரியப் பல்படிமமாக வைக்கப்படுகின்றன.
# பல் மீளுருவாக்கம்

## வரலாறு

யங் மற்றும் பலர் முதன்முதலில் 2002-ல் உயிரணுக்களிலிருந்து பற்களை மீண்டும் உருவாக்க முடியும் என்பதை நிரூபித்தார்.
# பல் மீளுருவாக்கம்

## மேலும் பார்க்கவும்

- பல் வளர்ச்சி
# சூல்ட்சு விதி

**சூல்ட்சு விதி** (*Schultz's rule*) என்பது அடோல்ப் ஆன்சு சூல்ட்சு முன்மொழிந்து மருத்துவத்துத் துறை விதியாகும். இதன் படி கடைவாய்ப் பற்களின் முதல் தோற்றம் மற்றும் நிரந்தர பற்களுக்கும் அதில் ஏற்படும் சிதைவுகளுக்கும் இடையேயான தொடர்பினை குறிக்கின்றது. நீண்ட காலம் வாழும் உயிரினங்களில் தற்காலிக பற்களில் தேய்மானம் அதிக அளவில் ஏற்படுகிறது. ஒப்பீட்டளவில் இத்தேய்மானத்தின் விளைவாக ஆரம்பத்திலேயே இந்தப் பற்கள் மாற்றத் தொடங்குகின்றன என்பது இந்த விதியாகும். புதைபடிவ தரவுகளை ஆய்வு செய்வதற்கான ஒரு குறிகாட்டியாகும். *மயோட்ராகசு பலேரிகசு* எனும் ஆடு ஒன்றில் மேற்கொள்ளப்பட்ட ஆய்வு சூல்ட்சு விதிக்குச் சான்றாக உள்ளது.
# சூல்ட்சு விதி

## மேலும் பார்க்கவும்

- பல் வளர்ச்சி
# வேங்கடகிரி சட்டமன்றத் தொகுதி

**வேங்கடகிரி சட்டமன்றத் தொகுதி** (*Venkatagiri Assembly constituency*) என்பது இந்தியாவின் ஆந்திரப் பிரதேச சட்டமன்றத்தின் 175 சட்டப்பேரவைத் தொகுதிகளுள் ஒன்றாகும். திருப்பதி மாவட்டத்தில் உள்ள 7 சட்டமன்றத் தொகுதிகளில் இதுவும் ஒன்று.  
ஒய். எசு. ஆர். காங்கிரஸ் கட்சியின் ஆனம் இராமநாராயண ரெட்டி இத்தொகுதியின் தற்போதைய சட்டமன்ற உறுப்பினர் ஆவார்.
# வேங்கடகிரி சட்டமன்றத் தொகுதி

## கண்ணோட்டம்

வேங்கடகிரி சட்டமன்றத் தொகுதி திருப்பதி மாவட்டத்தில் உள்ள கூடூர், சூலூர்பேட்டை மற்றும் திருப்பதி மாவட்டத்தில் உள்ள திருப்பதி, ஸ்ரீகாளஹஸ்தி, சத்தியவேடு ஆகிய ஆறு சட்டமன்றத் தொகுதிகளுடன் திருப்பதி மக்களவைத் தொகுதியின் ஒரு பகுதியாக உள்ளது. ஏப்ரல் 4, 2022-ல், ஆந்திரப் பிரதேச அரசு புதிய மாவட்டங்களை உருவாக்கியது, சர்வபள்ளி சட்டமன்றத் தொகுதி மற்றும் ராப்பூர் நகரம் மற்றும் ராப்பூர் மண்டலம் மற்றும் சைதாபுரம் மற்றும் கலுவயா மண்டலங்கள் நெல்லூர் மாவட்டத்தின் கீழ் வந்தன. டக்கிலி, பாலயப்பள்ளி மற்றும் வேங்கடகிரி மண்டலங்கள் திருப்பதி மாவட்டத்துடன் இணைக்கப்பட்டன.
# வேங்கடகிரி சட்டமன்றத் தொகுதி

## மண்டலங்கள்

**வேங்கடகிரி**  
| பாலயபள்ளே | } |
| --- | --- |
# வேங்கடகிரி சட்டமன்றத் தொகுதி

## வேங்கடகிரி சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1952 | படிலெட்டி வெங்கடசாமி ரெட்டி | இந்திய தேசிய காங்கிரசு |  |
| 1955 |  |  |  |
| 1956 | அல்லம் கிருஷ்ணய்யர் |  |  |
| 1962 |  |  |  |
| 1967 | ஒரேபள்ளி வெங்கைசுப்பையா | சுயேச்சை |  |
| 1972 | இந்திய தேசிய காங்கிரசு |  |  |
| 1978 | நல்லபரெட்டி ஸ்ரீனிவாசுலு ரெட்டி |  |  |
| 1983 | நல்லரெட்டி சந்திரசேகர ரெட்டி | தெலுங்கு தேசம் |  |
| 1985 | வி.பாஸ்கர சாய்கிருஷ்ணா யச்சேந்திரா |  |  |
| 1989 | நெடுமல்லி ஜனார்த்தன ரெட்டி | இந்திய தேசிய காங்கிரசு |  |
| 1994 | ராஜா வி.வி.ஆர்.கே. யச்சேந்திர வேலுகோடி | தெலுங்கு தேசம் |  |
| 1999 | நெடுமல்லி ராஜ்யலட்சுமி | இந்திய தேசிய காங்கிரசு |  |
| 2004 |  |  |  |
| 2009 | குருகொண்டலா ராமகிருஷ்ணா | தெலுங்கு தேசம் |  |
| 2014 | குருகொண்டலா ராமகிருஷ்ணா |  |  |
| 2019 | ஆனம் ராமநாராயண ரெட்டி | ஒய்.எசு.ஆர்.கா. | } |
# அல்லைல் அசிட்டேட்டு

**அல்லைல் அசிட்டேட்டு** (*Allyl acetate*) என்பது C<sub>3</sub>H<sub>5</sub>OC(O)CH<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமான இச்சேர்மம் குறிப்பாக அல்லைல் ஆல்ககாலின் முன்னோடிச் சேமமாகக் கருதப்படுகிறது. ஒரு பயனுள்ள தொழில்துறை இடைநிலை வேதிப்பொருளாகவும் பயன்படுகிறது. அல்லைல் ஆல்ககாலின் அசிடேட்டு எசுதர் என்றும் வகைப்படுத்தப்படுகிறது.
# அல்லைல் அசிட்டேட்டு

## தயாரிப்பு

அசிட்டிக் அமிலத்தின் முன்னிலையில் பலேடியம் வினையூக்கி உதவியுடன் புரோப்பீனை வாயுநிலை வினைக்கு உட்படுத்தி அல்லைல் அசிட்டேட்டு தயாரிக்கப்படுகிறது.
:C<sub>3</sub>H<sub>6</sub> + CH<sub>3</sub>COOH + ½ O<sub>2</sub> → CH<sub>2</sub>=CHCH<sub>2</sub>OCOCH<sub>3</sub> + H<sub>2</sub>O
புரோப்பீன் விலை மலிவானது மற்றும் சுற்றுச்சூழலுக்கு ஊறு விளைவிக்காதது என்பதால் இத்தயாரிப்பு முறை ஒரு சாதகமான தயாரிப்பு முறையாகும். அல்லைல் ஆல்ககால் முதன்மையாக அல்லைல் குளோரைடிலிருந்து தயாரிக்கப்படுகிறது. ஆனால் நீராற்பகுப்பு முறையின் மூலம் உற்பத்தி செய்வது குளோரின் பயன்பாட்டைத் தவிர்க்கிறது. இதனால் பயன்பாட்டிலும் அதிகரித்து வருகிறது.  
புரோப்பீனுக்குப் பதிலாக எத்திலீனைப் பயன்படுத்தி வினைல் அசிடேட்டும் இதேபோல் உற்பத்தி செய்யப்படுகிறது. அசிட்டாக்சைலேற்ற வினைகளுக்கு இவ்வினைகள் எடுத்துக்காட்டுகளாகும். பலேடியம் மையம் பின்னர் ஆக்சிசன் மூலம் மீண்டும் ஆக்சிசனேற்றப்படுகிறது. அசிட்டாக்சைலேற்ற்ற வினைக்கான வினைவழிமுறை இதேபோன்ற பாதையைப் பின்பற்றுகிறது. பலேடியத்தின் மீது புரோப்பீன் π-அலைல் பிணைப்பை உருவாக்குகிறது.  
:
# அல்லைல் அசிட்டேட்டு

## வினைகள்

அல்லைல் அசிட்டேட்டை நீர்ராற்பகுப்பு வினைக்கு உட்படுத்தினால் அல்லைல் ஆல்ககால் உருவாகும்:
:CH<sub>2</sub>=CHCH<sub>2</sub>OCOCH<sub>3</sub> + H<sub>2</sub>O → CH<sub>2</sub>=CHCH<sub>2</sub>OH + CH<sub>3</sub>COOH
# அல்லைல் அசிட்டேட்டு

## பயன்கள்

உலர்த்தும் எண்ணெய்கள் போன்ற சிறப்பு பலபடிகள் தயாரிப்பதற்கான முன்னோடிச் சேர்மமாக அல்லைல் அசிட்டேட்டு பயன்படுகிறது. செயற்கை கிளிசரால் தயாரிப்பில் அல்லைல் ஆல்ககால் பயன்படுத்தப்படுகிறது. ஐதரசன் பெராக்சைடை எப்பாக்சைடேற்றம் செய்து கிளைசிடால் தயாரிக்கலாம். இதை நீராற்பகுத்தல் மூலம் கிளிசராலாக மாற்றலாம்.
:CH<sub>2</sub>=CHCH<sub>2</sub>OH + HOOH → CH<sub>2</sub>OCHCH<sub>2</sub>OH + H<sub>2</sub>O
:CH<sub>2</sub>OCHCH<sub>2</sub>OH + H<sub>2</sub>O → C<sub>3</sub>H<sub>5</sub>(OH)<sub>3</sub>
செயற்கை கிளிசரால் அழகுசாதனப் பொருட்களிலும் கழிப்பறைகளிலும் பயன்படுத்தப்படுகிறது. அதே சமயம் கொழுப்புகளின் நீராற்பகுப்பிலிருந்து கிடைக்கும் கிளிசரால் உணவில் பயன்படுத்தப்படுகிறது.
# அல்லைல் அசிட்டேட்டு

## பதிலீட்டு வினைகள்

ஐதரசன் குளோரைடை பயன்படுத்தி அல்லைல் அசிடேட்டில் உள்ள அசிட்டேட்டு குழுவை பதிலீடு செய்து அல்லைல் குளோரைடை தயாரிக்கலாம். தாமிர வினையூக்கியின் மேல் ஐதரசன் சயனைடுடன் வினையில் ஈடுபட்டு அல்லைல் அசிட்டேட்டு அல்லைல் சயனைடை கொடுக்கிறது.
:CH<sub>2</sub>=CHCH<sub>2</sub>OCOCH<sub>3</sub> + HCl → CH<sub>2</sub>=CHCH<sub>2</sub>Cl + CH<sub>3</sub>COOH
:CH<sub>2</sub>=CHCH<sub>2</sub>OCOCH<sub>3</sub> + HCN → CH<sub>2</sub>=CHCH<sub>2</sub>CN + CH<sub>3</sub>COOH  
பொதுவாக புரோப்பீனை நேரடியாக குளோரினேற்றம் செய்து அல்லைல் குளோரைடு தயாரிக்கப்படுகிறது.
# ஆலூர் சட்டமன்றத் தொகுதி

**ஆலூர் சட்டமன்றத் தொகுதி** என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதியாகும். கர்னூல் மாவட்டத்தில் உள்ள 14 தொகுதிகளில் இதுவும் ஒன்றாகும்.  
கும்மனூர் ஜெயராம் இத்தொகுதியின் தற்போதைய சட்டமன்ற உறுப்பினர் ஆவார்.
# ஆலூர் சட்டமன்றத் தொகுதி

## கண்ணோட்டம்

இது கர்னூல் மாவட்டத்தில் உள்ள கர்னூல், கொடுமூர், பட்டிகொண்டா, மந்த்ராலயம், எம்மிகனூர் மற்றும் அதோனி ஆகிய ஆறு சட்டமன்றத் தொகுதிகளுடன் கர்னூல் மக்களவைத் தொகுதியின் ஒரு பகுதியாகும்.
# ஆலூர் சட்டமன்றத் தொகுதி

## மண்டலங்கள்

**அஸ்பாரி**  
| சிப்பகிரி | } |
| --- | --- |
# ஆலூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1955 | எச். ராமலிங்கரெட்டி | இந்திய தேசிய காங்கிரசு |
| 1962 | டி. லட்சுமிகாந்த ரெட்டி |  |
| 1967 | டி. கோவிந்ததாசு | சுதந்திரா கட்சி |
| 1972 | பி. ராஜரத்ன ராவ் | இந்திய தேசிய காங்கிரசு |
| 1978 | ஏரண்ணா |  |
| 1983 | கே. பசப்பா | தெலுங்கு தேசம் |
| 1985 | ஏரண்ணா | இந்திய தேசிய காங்கிரசு |
| 1987 | எம். ரங்கையா | தெலுங்கு தேசம் |
| 1989 | குட்லன்நகரி லோக்நாத் | இந்திய தேசிய காங்கிரசு |
| 1994 | மசாலா எரண்ணா | தெலுங்கு தேசம் |
| 1999 | மூலிந்தி மாரெப்பா | இந்திய தேசிய காங்கிரசு |
| 2004 |  |  |
| 2009 | பாட்டீல் நீரஜா ரெட்டி |  |
| 2014 | கும்மனூர் ஜெயராம் | ஒய்.எசு.ஆர்.கா. |
| 2019 | } |  |
# கூலாய்

**கூலாய்** (ஆங்கிலம்: *Kulai*; மலாய்: *Kulai*; சீனம்: 士乃) என்பது மலேசியா, ஜொகூர் மாநிலத்தில், கூலாய் மாவட்டத்தின் (*Kulai District*) தலைநகரம் ஆகும்.  
இந்த நகரம் முன்பு கூலாய் மாவட்ட மன்றம் (*Kulai District Council*) எனும் ஊராட்சி மன்றத்தால் நிர்வகிக்கப் பட்டது. தற்சமயம் கூலாய் நகராட்சி மன்றத்தால் (*Kulai Municipal Council*) (**MPKu**) நிர்வகிக்கப் படுகிறது.  
கோலாலம்பூர் மாநகரில் இருந்து 302 கி.மீ.; மூவார் நகரில் இருந்து 142 கி.மீ.; குளுவாங் நகரில் இருந்து 51 கி.மீ.; ஜொகூர் பாரு நகரத்தில் இருந்து 29கி.மீ. (18மைல்); ஸ்கூடாய் (*Skudai*) நகரத்தில் இருந்து 8கி.மீ .(5.0மைல்) தொலைவில் அமைந்துள்ளது.
# கூலாய்

## இசுகந்தர் மலேசியா

கூலாய் மாவட்டத்தில், கூலாய்; கூலாய் ஜெயா; ஆயர் பெம்பான் (*Ayer Bemban*); பண்டார் புத்ரா கூலாய் (*Bandar Putra Kulai*); புக்கிட் பத்து (*Bukit Batu*); இண்டாபுரா (*Indahpura*); பண்டார் பாரு கங்கார் பூலாய் (*Bandar Baru Kangkar Pulai*); கெலாப்பா சாவிட், சாலேங் (*Saleng*); செடனாக் (*Sedenak*); சீலோங் (*Seelong*); செனாய் (*Senai*); செங்காங் ஆகிய நகர்ப் பகுதிகள் உள்ளன.  
தவிர, இந்த நகரம் இசுகந்தர் மலேசியா (*Iskandar Malaysia*) எனும் பொருளாதார மண்டலத்திற்குள் அமையப் பெற்று உள்ளது. அத்துடன் இந்த நகரம் இசுகந்தர் மலேசியாவின் முதன்மை மண்டலங்களில் ஒன்றாகவும் விளங்குகிறது.  
இங்கு பல பெரிய பன்னாட்டு மின்னணு உற்பத்தியாளர்களின் தொழிற்சாலைகள் உள்ளன. அதன்வழி உள்ளூர் மக்கள் பலருக்கு வேலைவாய்ப்புகள் உருவாகி உள்ளன.
# கூலாய்

## பொது

கூலாய் மாவட்டம் முன்பு பூலாய் பள்ளத்தாக்கின் ஒரு பகுதியாக இருந்தது. அந்தப் பள்ளத்தாக்கு தற்போதைய துணை மாவட்டமான பூலாய் முக்கிமை உள்ளடக்கி இருந்தது.  
1892-ஆம் ஆண்டில் ஹுவாங் குவோ மாவோ (*Huang Guo Mao*) என்பவரின் தலைமையிலான ஹக்கா சீன மக்கள் (*Chinese Hakka*); ஜொகூருக்கு குடிபெயர்ந்தனர். ஒரு குடியேற்றப் பகுதியைத் திறந்தனர்.  
அவர்கள் குடியேறிய அந்த இடத்திற்கு குய்லாய் (*Guilai*) என்று பெயர் வைத்தார்கள். குய்லாய் என்றால் *ஆமைகள் வருகின்றன* என்று பொருள். இந்தக் குய்லாய் எனும் பெயர்தான் பின்நாட்களில் கூலாய் என்று திரிந்தது.
# கூலாய்

## புவியியல்

### கூலாய் மாவட்டம்

கூலாய் மாவட்டத்தின் பரப்பளவு 753.75 சதுர கி.மீ.; ஜொகூர் மாநிலத்திலேயே சிறிய மாவட்டமாகும். மாநிலப் பரப்பளவில் 3.96%. இந்த மாவட்டம் நகர்ப்புற மற்றும் கிராமப்புறக் குடியிருப்புகளின் கலவையைக் கொண்டு உள்ளது. பெரும்பான்மையான மக்கள் ஜொகூர் பாரு மாநகருக்கு அருகில் உள்ள நகரங்களில் குடியேறி வருகிறார்கள்.  
கூலாய் ஜெயா (*Kulai Jaya*) மற்றும் செனாய் போன்ற நகரங்கள், கூலாய் மாவட்டத்தின் அதிக மக்கள்தொகை மையங்களாக மாறி வருகின்றன. அத்துடன் அந்த நகரங்கள் ஜொகூர் பாரு மாநகரப் பகுதியின் புறநகர்ப் பகுதிகளாகவும் மாறி உள்ளன.
# கூலாய்

## வரலாறு

ஸ்ரீ விஜய பேரரசு காலத்தில் இருந்தே கூலாய் நிலப் பகுதிகளில் தொடக்கக் காலக் குடியேற்றங்கள் தோற்றம் கண்டு உள்ளன. தற்போதைய பண்டார் தெங்காராவில் (*Bandar Tenggara*) உள்ள சாயோங் நதிப் படுகையில், முதன்முதலாகக் கூலாய் குடியேற்றம் தொடங்கி உள்ளது.  
மலாயா மற்றும் சிங்கப்பூர் நாட்டுப்புறக் கதைகளின் நாயகர்களாக விளங்கும் பாடாங் (*Badang*) என்பவரின் சொந்த ஊர், சாயோங் ஆற்றின் மேல்புறத்தில் உள்ள ஓராங் அஸ்லி குடியிருப்புப் பகுதியாக இருக்கலாம் என்றும் சொல்லப் படுகிறது.  
மலாக்கா சுல்தானகம் நிறுவப் படுவதற்கு முன்னர், 13-ஆம் நூற்றாண்டில் இந்தோனேசியா, சுமத்திராவில் ஸ்ரீவிஜயப் பேரரசு இயங்கி வந்தது. அந்தப் பேரரசிற்கு உட்பட்டதாக சிங்கபுர இராச்சியம் விளங்கியது.
# கூலாய்

## வரலாறு

### ராஜா ராணா விக்ரமா

சிங்கபுர அரசை 1362–ஆம் ஆண்டில் இருந்து 1375-ஆம் ஆண்டு வரை, ஸ்ரீ ராணா விக்கிரமா (*Sri Rana Wikrama*) என்பவர் ஆட்சி செய்தார். அப்போது பாடாங் என்பவர் படைத் தளபதிகளில் ஒருவராக இருந்து இருக்கலாம். அவர் காலத்தில் கூலாய் பகுதியில் குடியேற்றம் நடந்து இருக்கலாம் என்றும் நம்பப் படுகிறது.  
1548-ஆம் ஆண்டில், சுமத்திரா, கம்பார் எனும் இடத்தில் மலாக்கா சுல்தானகத்தின் கடைசி மன்னர் சுல்தான் மகமுட் ஷா (*Sultan Mahmud Syah*) காலமானார். அவரின் மறைவுக்குப் பிறகு, அவரின் மகனும் இளவரசருமான அலாவுதீன் ரியாட் ஷா II (*Alauddin Riayat Shah II of Johor*); சுமத்திரா, கம்பார் தலைநகரை ஜொகூர், கூலாய், சாயோங்கிற்கு மாற்றினார்.  
ஜொகூர் சுல்தானகத்தின் முதல் தலைநகராக கோத்தா சாயோங் பினாங்கு (*Kota Sayong Pinang*) எனும் நகரம் நிறுவப்பட்டது. அதன் பின்னர் ஜொகூர் ஆற்றின் முகப்பில் உள்ள கோத்தா பத்து எனும் இடத்திற்கு தலைநகரம் மாற்றம் கண்டது.
# கூலாய்

## வரலாறு

### கூலாய் ஜெயா மாவட்டம்

இப்போதைய நவீன கூலாய் மாவட்டம், முன்பு ஜொகூர் பாரு மாவட்டத்தின் துணை மாவட்டமாகும். 2008 ஜனவரி 1-ஆம் தேதி, கூலாய் ஜெயா என்று முழு மாவட்ட நிலைக்கு மேம்படுத்தப்பட்டது.  
கூலாய் ஜெயா மாவட்டம் (*District of Kulaijaya*) மாநிலத்தின் 9-ஆவது மாவட்டமாக அங்கீகரிக்கப் பட்டது. 2015 ஆகஸ்டு 28-ஆம் தேதி, ஜொகூர் சுல்தான் இப்ராகிம் இசுமாயில் இப்னி சுல்தான் இசுகந்தர் (*Sultan Ibrahim Ismail ibni Sultan Iskandar*) அவர்கள், கூலாய் ஜெயாவின் பெயரை அதன் அசல் பெயரான கூலாய் என்பதற்கு மாற்றம் செய்ய ஆணையிட்டார்.
# ஆண்டாள் (பாடகி)

**ஆண்டாள்** (*Andal (singer)*) (பிறப்பு: 19 ஜூன் 1939 - இறப்பு 2 ஜூலை 2016) ஓர் இந்திய திரைப்படப் பின்னணிப் பாடகியும், இசை ஆசிரியையுமாவார்.
# ஆண்டாள் (பாடகி)

## இளமைக்காலம்

இவர் தூத்துக்குடி மாவட்டத்திலுள்ள ஆழ்வார்திருநகரி (பழைய பெயர் குருகூர்) என்ற ஊரில் பிறந்தார். தந்தை பெயர் அழகியசிங்கம் ஐயங்கார். தந்தை வசதி படைத்தவர். இசைப்பிரியர் என்பதால் வீட்டில் கிராமபோன் கருவியும் இசைத்தட்டுகளும் வைத்திருந்தார். அந்த இசைத்தட்டுப் பாடல்களை கேட்டுக்கேட்டு ஆண்டாள் பாடுவதில் நல்ல பயிற்சி பெற்றார். இதைப் பார்த்த தகப்பனார் இவரை ஓர் உள்ளூர் இசை ஆசிரியரிடம் பயிற்சி பெற அனுப்பினார். அவர் இவருக்கு கீர்த்தனைகளைப் பாடக் கற்றுக் கொடுத்தார். பின்னர் சென்னையில் என். சி. வசந்தகோகிலம் அவர்களிடம் இசைப்பயிற்சி பெற்றார்.
# ஆண்டாள் (பாடகி)

## பின்னணிப் பாடகி

டி. கே. எஸ். நாடகக் குழு, ஆர். எஸ். மனோகரின் நேஷனல் தியேட்டர்ஸ், சகஸ்ரநாமத்தின் சேவா ஸ்டேஜ், ஆகிய நாடகக் கம்பெனிகளினதும், கோமல் சுவாமிநாதன், டி. எஸ். துரைராஜ், வி. கே. ராமசாமி, எஸ். எஸ். ராஜேந்திரன் ஆகியோரின் நாடகக் குழுக்களினதும் நாடகங்களில் பின்னணி பாடி வந்தார்.  
டி. கே. எஸ். நாடகக் கம்பெனியாரின் *கள்வனின் காதலி* நாடகத்தில் இவர் ஏ. எம். ராஜாவுடன் சேர்ந்து பாடிய "வானம்பாடிகள் போலே" என்ற பாடல் இசைத்தட்டாக வெளிவந்து இலங்கை வானொலியில் அதிகம் ஒலிபரப்பாகி பிரபலமடைந்தது.
சேவா ஸ்டேஜ் கம்பெனி பாரதியாரின் குயில்பாட்டை நாடகமாக்கியபோது அதில் இவரும் மகாராஜபுரம் சந்தானம் இருவரும் பின்னணி பாடினார்கள்.
1954 ஆம் ஆண்டு வெளியான பொன்வயல் திரைப்படத்தில் "வாங்க வாங்க மாப்பிள்ளே" என்ற பாடலைப் பாடினார். அதன்பின் 1954 இல் வெளியான நல்லகாலம் , 1956 இல் வெளியான குடும்பவிளக்கு, 1959 இல் வெளியான நாலுவேலி நிலம் ஆகிய படங்களில் பின்னணி பாடியுள்ளார்.
# ஆண்டாள் (பாடகி)

## சொந்த வாழ்க்கை

1950 களில் இவர் பிரபலமடைந்து வந்த காலத்தில் இவருக்குத் திருமணம் நடைபெற்றது. ஆனால் இவரது மணவாழ்க்கை சுமுகமாக அமையவில்லை. இதனால் பாடமுடியாத சூழ்நிலை ஏற்பட்டது. கணவனிடமிருந்து பிரிந்து வாழ்ந்தபோதும் ஒதுங்கியே இருந்தார். இவரது மகள் கமலா, மகன் ராஜ்பாலா ஆகியோருக்கு நல்ல இசைப்பயிற்சி அளித்து அவர்களை இசைத்துறையில் ஈடுபடுத்தினார். இசை பயிலும் மாணவர்களுக்கு இசை கற்றுக்கொடுத்து வந்தார்.
# ஆண்டாள் (பாடகி)

## பாடிய பாடல்களில் சில

| ஆண்டு | திரைப்படம் | பாடல் | இசையமைப்பாளர் |  |
| --- | --- | --- | --- | --- |
| 1954 | பொன்வயல் | வாங்க வாங்க மாப்பிள்ளே | துறையூர் இராஜகோபால் சர்மா & ஆர்
இராஜகோபால் |  |
| நல்லகாலம் | கோலாகலமாக | கே. வி. மகாதேவன் |  |  |
| வாழ்வின் கடமையை |  |  |  |  |
| 1956 | குடும்பவிளக்கு | எண்ணும் மனதினில் | டி. ஆர். பாப்பா |  |
| 1959 | நாலு வேலி நிலம் | நம்பினோர் கெடுவதில்லை | கே. வி. மகாதேவன் & எம். கே. ஆத்மநாதன் | } |
# ஆண்டாள் (பாடகி)

## இறப்பு

ஆண்டாள் 2016 ஆம் ஆண்டு ஜூலை மாதம் 2-ஆம் நாள் சென்னையில் காலமானார்.
# சேலம் நகர்ப்புற வளர்ச்சிக் குழுமம்

**சேலம் நகர்ப்புற வளர்ச்சி குழுமம்** (Salem Urban Development Authority) இந்தியாவின் தமிழ்நாடு மாநிலத்தில் உள்ள சேலத்தின் முக்கிய திட்டமிடல் குழுமம் ஆகும். சேலம் பெருநகர பகுதியை சேலம் நகர்ப்புற மேம்பாட்டு ஆணையம் நிர்வாகம் செய்கிறது. சேலம் மாநகரப் பகுதியின் திட்டமிடல், ஒருங்கிணைத்தல், மேற்பார்வை செய்தல், ஊக்குவித்தல் மற்றும் பாதுகாத்தல் ஆகிய நோக்கங்களுக்காக இந்த ஆணையம் அமைக்கப்பட்டது. நகராட்சி நிறுவனங்கள், நகராட்சிகள் மற்றும் பிற உள்ளூர் அதிகாரிகளின் வளர்ச்சி நடவடிக்கைகளை இந்த ஆணையம் ஒருங்கிணைக்கிறது.
# சேலம் நகர்ப்புற வளர்ச்சிக் குழுமம்

## அதிகார வரம்பு

சேலம் நகர்ப்புற மேம்பாட்டு ஆணையம் கீழ்கண்ட உள்ளாட்சி அமைப்புகளுக்குச் சேவை செய்கிறது.
# சேலம் நகர்ப்புற வளர்ச்சிக் குழுமம்

## அதிகார வரம்பு

### மாநகராட்சிகள்

- சேலம் மாநகர மாநகராட்சி
# சேலம் நகர்ப்புற வளர்ச்சிக் குழுமம்

## அதிகார வரம்பு

### நகராட்சிகள்

- தாரமங்கலம்
- எடங்கனசாலை
# சேலம் நகர்ப்புற வளர்ச்சிக் குழுமம்

## அதிகார வரம்பு

### நகரப் பஞ்சாயத்துகள்

- கன்னங்குறிச்சி
- மல்லூர்
- இளம்பிள்ளை
- பனைமரத்துப்பட்டி
- அயோத்தியாப்பட்டினம்
- ஓமலூர்
- கருப்பூர்
# சேலம் நகர்ப்புற வளர்ச்சிக் குழுமம்

## அதிகார வரம்பு

### ஊராட்சி ஒன்றியங்கள்

- சேலம் ஊராட்சி ஒன்றியம்
- பனைமரத்துப்பட்டி ஊராட்சி ஒன்றியம் (முழு)
- அயோத்தியாப்பட்டினம் ஊராட்சி ஒன்றியம் (பகுதி)
- வீரபாண்டி ஊராட்சி ஒன்றியம் (பகுதி)
- ஓமலூர் ஊராட்சி ஒன்றியம் (பகுதி)
- தாரமங்கலம் ஊராட்சி ஒன்றியம் (பகுதி)
- மகுடஞ்சாவடி ஊராட்சி ஒன்றியம் (பகுதி)
# சேலம் நகர்ப்புற வளர்ச்சிக் குழுமம்

## மேலும் பார்க்கவும்

- சேலம் பெருநகர பகுதி
- சென்னை பெருநகர வளர்ச்சி ஆணையம்
- தமிழ்நாட்டில் உள்ள பெருநகரங்களின் பட்டியல்
# பி. வி. ஆர். ராஜா

**பே. வெ. ரா. ராஜா** (*PVR Raja*, , பிறப்பு: 1 ஜூன் 1985) என்பவர் இந்திய இசையமைப்பாளர் ஆவார். அதிக தெலுங்கு குறும்படங்களுக்கு இசையமைத்ததற்காக *இந்தியா புக் ஆஃப் ரெக்கார்ட்ஸில்* இடம் பெற்றுள்ளார். இவர் தெலுங்கு திரையுலகில் *குறும்படங்களின் மேஸ்ட்ரோ* என்று அழைக்கப்படுகிறார். *அவர் மாநில இளைஞர் விழா 2011* இல் ஆந்திர பிரதேச கிட்டார் பிரிவில் பிரதம ஸ்தானம் வென்றார். இவர் தெலுங்கு மொழி படங்களில் பணியாற்றுகிறார். **வைட்டமின் ஷி** (2020) மற்றும் (2022) படங்களுக்கு இசையமைப்பாளர்.
# பி. வி. ஆர். ராஜா

## வாழ்க்கைக் குறிப்பு

ராஜாவின் முழுப்பெயர் பேனுமட்சா வெங்கடா ராமராஜு என்பதாகும். இவர் ஆந்திர மாநிலம், விஜயநகரம் மாவட்டத்தில் பிறந்தார். இசையமைப்பாளர் ஆவதற்கு முன்பு இசை ஆசிரியராகப் பணிபுரிந்தார்.
# பி. வி. ஆர். ராஜா

## இசையில் ஆரம்பகாலம்

2013 முதல் தெலுங்கு, கன்னடம், இந்தி மற்றும் ஆங்கில மொழிகளில் 250 எண்ணிம குறும்படங்கள் மற்றும் சுயாதீன திரைப்படங்களுக்கு இசையமைத்துள்ளார்.
# பி. வி. ஆர். ராஜா

## இசையமைத்த திரைப்படங்கள்

| 2018 | மிட்டி:மீண்டும் வேர்களுக்கு | இந்தி |
| --- | --- | --- |
| 2020 | வைட்டமின் சி | தெலுங்கு |
| 2022 | மதி | தெலுங்கு |
# லெசுலி குணவர்தன

**லெசுலி சைமன் குணவர்தன** (*Leslie Simon Goonewardene*, ; 31 அக்டோபர் 1909 – 11 ஏப்ரல் 1983) இலங்கையின் மூத்த இடதுசாரி அரசியல்வாதி ஆவார். இலங்கையின் முதலாவது அரசியல் கட்சியான லங்கா சமசமாஜக் கட்சியை 1935 ஆம் ஆண்டில் தொடங்கி, அதன் பொதுச் செயலாலராக 1935 முதல் 1977 வரை பணியாற்றினார். குணவர்தன இந்திய விடுதலை இயக்கத்திலும், இலங்கை விடுதலை இயக்கத்திலும் முக்கிய பங்காற்றினார். இவர் விடுதலை இயக்கத்திற்குத் தலைமை தாங்கி நடத்தியமைக்காக இலங்கையின் தேசிய வீரராக மதிக்கப்படுகிறார்.  
இலங்கையில் மேல் மாகாணத்தில் பாணந்துறையில் செல்வாக்குமிக்க குடும்பம் ஒன்றில் பிறந்த குணவர்தன, மெதடிசக் கிறித்தவராக வளர்க்கப்பட்டார். ஆங்கில-மூலப் பாடசாலைகளில் கல்வி பயின்ற இவர், ஆங்கிலம், சிங்களம் ஆகிய மொழிகளில் பேச அவல்லவர். அக்காலத்தைய மார்க்சியப் பரப்புரைகளால் ஈர்க்கப்பட்டார். இலண்டன் பொருளியல் பள்ளியில் அரசறிவியல் பயின்றார். அங்கு அவர் அவரது பேராசிரியர் அரோல்டு லாசுக்கியின் தாக்கத்துக்குள்ளானார். இலண்டனில் இருந்து இலங்கை திரும்பி, 1935 திசம்பர் 18 இல் லங்கா சமசமாஜக் கட்சியைத் தொடங்கினார். இரண்டாம் உலகப் போர்க் காலத்தில் போர்-எதிர்ப்பு இயக்கத்தின் மூலமாகக் கட்சியை வழி நடத்தினார். இதன் காரணமாக கட்சி தடை செய்யப்பட்ட போது, இலங்கையில் இருந்து இந்தியாவிற்குத் தப்பிச் சென்றார்.  
இந்தியாவில், அவர் போல்செவிக்-லெனினியக் கட்சியை நிறுவினார், புரட்சிகர திரொத்சுக்கியவாதக் கட்சியாக, தெற்காசியாவில் விடுதலை மற்றும் சோசலிசத்திற்காக பரப்புரை செய்தது. மகாத்மா காந்தியின் வெள்ளையனே வெளியேறு இயக்கத்தில் குறிப்பிடத்தக்க நபராக இருந்தார். 1947 இல் பிரித்தானியாவில் இருந்து இந்தியா விடுதலை பெற்றது, தொடர்ந்து 1948 இல், இலங்கை விடுதலை பெற்றது. 1940 முதல் 1960 வரை லங்கா சமசமாஜக் கட்சி இலங்கையின் முக்கிய எதிர்க்கட்சியாக விளங்கியது. இதன் மூலம், வங்கி, கல்வி, கைத்தொழில், ஊடகம், வணிகத் துறை நிறுவனங்களை தேசியமயமாக்குவதன் மூலம் முன்னாள் பிரித்தானியக் குடியேற்ற நாடாகிய இலங்கையை சோசலிசக் குடியரசாக மாற்ற குணவர்தன முயன்றார். 1960களில், சமசமாசக் கட்சி ஐக்கிய முன்னணிக் கூட்டணியை வழிநடத்தி, உலகின் முதலாவது பெண் பிரதமரை ஆட்சிக்கு கொண்டு வந்தது. தொடக்கத்தில் அமைச்சுப் பதவியை ஏற்ப மறுத்த லெசுலி குணவர்தன, 1970 தேர்தலில் கூட்டணி பெற்ற பெரும் வெற்றியை அடுத்து மூத்த அமைச்சுப் பதவியை ஏற்றார். இவர் தேசியவாத சிங்களம் மட்டும் சட்டத்தின் தீவிர எதிர்ப்பாளராக இருந்தார்.  
லெஸ்லி குணவர்தன அணிசேரா இயக்கம், நான்காம் அனைத்துலகம் ஆகிய அமைப்புகளில் முக்கிய பங்காற்றினார். 1977 தேர்தலில் கூட்டணி பெரும் தோல்வியைச் சந்தித்ததை அடுத்து, குணவர்தன அரசியலில் இருந்து ஓய்வு பெற்றார்.
# லெசுலி குணவர்தன

## தேர்தல் வரலாறு

| 1952 நாடாளுமன்றம் | கொழும்பு வடக்கு | லங்கா சமசமாஜக் கட்சி | align= | தோல்வி |  |
| --- | --- | --- | --- | --- | --- |
| 1956 நாடாளுமன்றம் | பாணந்துறை | லங்கா சமசமாஜக் கட்சி | align= | **தெரிவு** |  |
| மார்ச் 1960 நாடாளுமன்றம் | பாணந்துறை | லங்கா சமசமாஜக் கட்சி | align= | **தெரிவு** |  |
| சூலை 1960 நாடாளுமன்றம் | பாணந்துறை | லங்கா சமசமாஜக் கட்சி | align= | **தெரிவு** |  |
| 1965 நாடாளுமன்றம் | பாணந்துறை | லங்கா சமசமாஜக் கட்சி | align= | **தெரிவு** |  |
| 1970 நாடாளுமன்றம் | பாணந்துறை | லங்கா சமசமாஜக் கட்சி | align= | **தெரிவு** |  |
| 1977 நாடாளுமன்றம் | பாணந்துறை | லங்கா சமசமாஜக் கட்சி | align= | தோல்வி | } |
# ஆதமங்கலம் ஊராட்சி (திருவண்ணாமலை)

**ஆதமங்கலம் ஊராட்சி**, தமிழ்நாட்டின் திருவண்ணாமலை மாவட்டத்தில் உள்ள கலசப்பாக்கம் ஊராட்சி ஒன்றியத்தில் அமைந்துள்ளது. இந்த ஊராட்சி, கலசப்பாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
# ஆதமங்கலம் ஊராட்சி (திருவண்ணாமலை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. ஆதமங்கலம்
1. வடக்கு காலனி
1. ராஜிவ்காந்திநகர்
1. தெற்கு காலனி
1. தாதாபாளையம்
1. மந்தவெளி
1. ஆ.புதூர்
1. மேட்டு காலனி
# கெங்கவரம் ஊராட்சி (திருவண்ணாமலை)

**கெங்கவரம் ஊராட்சி**, தமிழ்நாட்டின் திருவண்ணாமலை மாவட்டத்தில் உள்ள கலசப்பாக்கம் ஊராட்சி ஒன்றியத்தில் அமைந்துள்ளது. இந்த ஊராட்சி, கலசப்பாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4329 ஆகும். இவர்களில் பெண்கள் 2145 பேரும் ஆண்கள் 2184 பேரும் உள்ளனர்.
# கெங்கவரம் ஊராட்சி (திருவண்ணாமலை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. செல்வவிநாயகபுரம்
1. மாரியம்மன் நகர்
1. அண்ணா நகர்
1. நவாப்பாளையம்
1. கெங்காவரம்
1. வள்ளூவர்கொட்டா
1. கெங்காவரம் பழைய காலனி
1. கெங்காவரம் புதிய காலனி
1. அருந்ததியர் காலனி
# காலூர் ஊராட்சி (திருவண்ணாமலை)

**காலூர் ஊராட்சி**, தமிழ்நாட்டின் திருவண்ணாமலை மாவட்டத்தில் உள்ள கலசப்பாக்கம் ஊராட்சி ஒன்றியத்தில் அமைந்துள்ளது. இந்த ஊராட்சி, கலசப்பாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1455 ஆகும். இவர்களில் பெண்கள் 751 பேரும் ஆண்கள் 704 பேரும் உள்ளனர்.
# காலூர் ஊராட்சி (திருவண்ணாமலை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. சின்னகாலூர்
1. காலூர்ஆதிதிராவிடர்காலனி
1. செல்வநகர்
1. காலூர்
# கீழ்குப்பம் ஊராட்சி (திருவண்ணாமலை)

**கீழ்குப்பம் ஊராட்சி**, தமிழ்நாட்டின் திருவண்ணாமலை மாவட்டத்தில் உள்ள கலசப்பாக்கம் ஊராட்சி ஒன்றியத்தில் அமைந்துள்ளது. இந்த ஊராட்சி, கலசப்பாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1177 ஆகும். இவர்களில் பெண்கள் 600 பேரும் ஆண்கள் 577 பேரும் உள்ளனர்.
# கீழ்குப்பம் ஊராட்சி (திருவண்ணாமலை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. பழைய காலனி
1. புளியந்தோப்பு
1. வண்ணாரபேட்டை
1. கீழ்குப்பம்
1. புது காலனி
# லாடவரம் ஊராட்சி (கலசப்பாக்கம்)

**லாடவரம் ஊராட்சி**, தமிழ்நாட்டின் திருவண்ணாமலை மாவட்டத்தில் உள்ள கலசப்பாக்கம் ஊராட்சி ஒன்றியத்தில் அமைந்துள்ளது. இந்த ஊராட்சி, கலசப்பாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3182 ஆகும். இவர்களில் பெண்கள் 1592 பேரும் ஆண்கள் 1590 பேரும் உள்ளனர்.
# லாடவரம் ஊராட்சி (கலசப்பாக்கம்)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. காலிங்காபுரம்
1. நீலந்தாங்கல்
1. லாடவரம் ADC
1. லாடவரம்
1. அனந்தபுரம்
1. ஓம்சக்தி நகர்
1. வினாயகபுரம்
1. சின்ன லாடவரம்
1. டாக்டர்.அம்பேத்கார் நகர்
1. கணேசபுரம்
1. கங்கநல்லூர்
1. கங்கநல்லூர் ஆதிதிராவிடர்காலனி
# பில்லூர் ஊராட்சி (திருவண்ணாமலை)

**பில்லூர் ஊராட்சி**, தமிழ்நாட்டின் திருவண்ணாமலை மாவட்டத்தில் உள்ள கலசப்பாக்கம் ஊராட்சி ஒன்றியத்தில் அமைந்துள்ளது. இந்த ஊராட்சி, கலசப்பாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1576 ஆகும். இவர்களில் பெண்கள் 752 பேரும் ஆண்கள் 824 பேரும் உள்ளனர்.
# பில்லூர் ஊராட்சி (திருவண்ணாமலை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. பில்லூர் ஆதிதிராவிடர்காலனி
1. பில்லூர் அருந்ததியர் காலனி
1. பொன்னாந்தாங்கல்
1. பில்லூர்
1. நெல்லிமேடு
1. காந்திபுரம் ஆதிதிராவிடர்காலனி
# பூண்டி ஊராட்சி (திருவண்ணாமலை)

**பூண்டி ஊராட்சி**, தமிழ்நாட்டின் திருவண்ணாமலை மாவட்டத்தில் உள்ள கலசப்பாக்கம் ஊராட்சி ஒன்றியத்தில் அமைந்துள்ளது. இந்த ஊராட்சி, கலசப்பாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1949 ஆகும். இவர்களில் பெண்கள் 968 பேரும் ஆண்கள் 981 பேரும் உள்ளனர்.
# பூண்டி ஊராட்சி (திருவண்ணாமலை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. மேல்பிரயாம்பட்டு
1. பிரயாம்பட்டு
1. பூண்டி புதிய காலனி
1. பூண்டி பழைய காலனி
1. பூண்டி
# சோழவரம் ஊராட்சி (திருவண்ணாமலை)

**சோழவரம் ஊராட்சி**, தமிழ்நாட்டின் திருவண்ணாமலை மாவட்டத்தில் உள்ள கலசப்பாக்கம் ஊராட்சி ஒன்றியத்தில் அமைந்துள்ளது. இந்த ஊராட்சி, கலசப்பாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1560 ஆகும். இவர்களில் பெண்கள் 789 பேரும் ஆண்கள் 771 பேரும் உள்ளனர்.
# சோழவரம் ஊராட்சி (திருவண்ணாமலை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. பூவாம்பட்டு
1. பூவாம்பட்டு ஆதிதிராவிடர்காலனி
1. சோழவரம்
1. சோழவரம் ADC
# சிறுவள்ளூர் ஊராட்சி (திருவண்ணாமலை)

**சிறுவள்ளூர் ஊராட்சி**, தமிழ்நாட்டின் திருவண்ணாமலை மாவட்டத்தில் உள்ள கலசப்பாக்கம் ஊராட்சி ஒன்றியத்தில் அமைந்துள்ளது. இந்த ஊராட்சி, கலசப்பாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4953 ஆகும். இவர்களில் பெண்கள் 2460 பேரும் ஆண்கள் 2493 பேரும் உள்ளனர்.
# சிறுவள்ளூர் ஊராட்சி (திருவண்ணாமலை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. சிறுவள்ளூர் ADC
1. மேல் சிறுவள்ளூர் ADC
1. தெற்கு மேடு ADC
1. இந்திரா நகர்
1. எம். ஜி. ஆர். நகர்
1. அண்ணா நகர்
1. அய்யம்பாளையம்
1. மேல் சிறுவள்ளூர்
1. விளாங்குளம்
1. சிறுவள்ளூர்
# பாசிர் பெலாங்கி

**பாசிர் பெலாங்கி** (ஆங்கிலம்: *Pasir Pelangi*; மலாய்: *Pasir Pelangi*) என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில், ஜொகூர் பாருவில் ஓர் அரச கிராமம் (*Royal Village*) ஆகும்.  
இந்த அரச கிராமம் 1900-களின் முற்பகுதியில் ஜொகூர் சுல்தான் இப்ராகிம் இஸ்மாயில் (*Sultan Ibrahim Sir Abu Bakar*) ஆட்சியின் போது நிறுவப்பட்டது. பாசிர் பெலாங்கியின் முக்கிய இடங்கள் அங்கு அமைந்துள்ள பல அரண்மனைகள் ஆகும். ஒரு நூற்றாண்டிற்கு முன்னர் கட்டப்பட்ட பல அரண்மனைகள் அங்கு உள்ளன.
# பாசிர் பெலாங்கி

## பொது

பாசிர் பெலாங்கி கிராமப் பகுதி பாக்கார் பத்து கிராமத்தின் (*Bakar Batu*) ஒரு பகுதியாக உள்ளது. பாக்கார் பத்துவில் தாமான் இசுகந்தர், தாமான் செந்தோசா, பெர்மாஸ் ஜெயா (*Permas Jaya*) போன்ற பல வீட்டு மனை குடியிருப்புகள் உள்ளன.
# பாசிர் பெலாங்கி

## வரலாறு

பாக்கார் பத்து கிராமத்தில் முதலில் மலாய்க்காரர்களும் ஜாவானியர்களும் குடியேறினார்கள். 19 - 20-ஆம் நூற்றாண்டுகளில் அப்போதைய சுல்தான் இப்ராகிம் இஸ்மாயிலுக்கு சொந்தமான ரப்பர் தோட்டங்களில் பணிபுரிந்தனர்.  
அவர்கள் பல வருடங்கள் பணிபுரிந்தனர். அதன் பிறகு, புறநகர்ப் பகுதியில் அவர்கள் தங்குவதற்கு ஓர் இடத்தைக் கண்டுபிடித்தனர். அந்த இடம் அப்போது தெப்ராவ் பக்கார் பத்து என்று அழைக்கப்பட்டது. 1915-ஆம் ஆண்டில் அவர்களுக்கு நில உரிமைச் சான்றிதழ்கள் வழங்கப்பட்டன.
# தாமான் ஜொகூர் ஜெயா

**தாமான் ஜொகூர் ஜெயா** (ஆங்கிலம்: *Taman Johor Jaya*; மலாய்: *Taman Johor Jaya*; சீனம்: 柔佛再也; ஜாவி: جوهر جاي) என்பது மலேசியா, ஜொகூர், ஜொகூர் பாரு மாவட்டம், ஜொகூர் பாருவில் அமைந்துள்ள ஒரு புறநகர்ப்பகுதி ஆகும்.  
தாமான் ஜொகூர் ஜெயா பெரும்பாலும் குடியிருப்பு வீடுமனைப் பகுதிகளைக் கொண்டது. அத்துடன் இந்தப் புறநகர்ப்பகுதி இலகுவான தொழில்துறை மற்றும் வணிக வளாகங்களையும் கொண்டுள்ளது. இங்கு வாழும் தமிழர்களில் பெரும்பாலோர் சிங்கப்பூரில் தொழில் செய்பவர்களாக உள்ளனர்.